stanford-oval/wikipedia huggingface dataset:
ฟุตบอลทีมชาติฟินแลนด์

ฟุตบอลทีมชาติฟินแลนด์ (ฟินแลนด์: Suomen jalkapallomaajoukkue, สวีเดน: Finlands fotbollslandslag) เป็นตัวแทนของประเทศฟินแลนด์ในการแข่งขันฟุตบอลระดับนานาชาติเช่น ฟุตบอลโลก และ ฟุตบอลชิงแชมป์แห่งชาติยุโรป และอยู่ภายใต้การดูแลของสมาคมฟุตบอลแห่งฟินแลนด์
ทีมชาติฟินแลนด์ ไม่เคยปรากฏในรายการทัวร์นาเมนต์ใด ๆ มาก่อน จนกระทั่งได้ผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2020 นับเป็นครั้งแรกที่ฟินแลนด์จะได้เข้าร่วมแข่งขันในฟุตบอลชิงแชมป์แห่งชาติยุโรป
อดีตผู้เล่นคนสำคัญ

ยารี ลิตมาเน่น
แหล่งข้อมูลอื่น

Official website เก็บถาวร 2015-09-24 ที่ เวย์แบ็กแมชชีน (ฟินแลนด์)
RSSSF archive of results 1911–
RSSSF archive of most capped players and highest goalscorers
RSSSF archive of coaches
The Finnish National Team Supporters' Association เก็บถาวร 2005-08-29 ที่ เวย์แบ็กแมชชีน
Reports for all official matches
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย
รัฐสภาฟินแลนด์

| รัฐสภาฟินแลนด์  Suomen eduskunta  (ฟินแลนด์) Finlands riksdag  (สวีเดน) |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธานสภา: Jussi Halla-aho, Finns Party  ตั้งแต่ 21 มิถุนายน ค.ศ. 2023 
รองประธานคนที่ 1: Paula Risikko, National Coalition  ตั้งแต่ 21 มิถุนายน ค.ศ. 2023 
รองประธานคนที่ 2: Tarja Filatov, Social Democratic Party  ตั้งแต่ 12 เมษายน ค.ศ. 2023 
โครงสร้าง
สมาชิก: 200 ที่นั่ง

กลุ่มการเมือง: ฝ่ายรัฐบาล (109)   National Coalition (48)    Finns Party (46)    Swedish People's Party (10) Åland Coalition (1)    Christian Democrats (5) ฝ่ายค้าน (91)   Social Democratic Party (43)    Centre Party (23)    Green League (13)    Left Alliance (11)    Movement Now (1) 
การเลือกตั้ง
ระบบการเลือกตั้ง: ระบบสัดส่วน
การเลือกตั้งครั้งล่าสุด: 2 เมษายน ค.ศ. 2023
ที่ประชุม

ที่ทำการรัฐสภา  เฮลซิงกิ 60°10′21″N 024°56′00″E﻿ / ﻿60.17250°N 24.93333°E﻿ / 60.17250; 24.93333
เว็บไซต์
eduskunta.fi
รัฐสภาฟินแลนด์ (ฟินแลนด์: Suomen eduskunta; สวีเดน: Finlands riksdag) คือสภานิติบัญญัติระบบสภาเดี่ยวของประเทศฟินแลนด์ ก่อตั้งขึ้นเมื่อวันที่ 9 พฤษภาคม ค.ศ. 1906 ตามรัฐธรรมนูญฟินแลนด์นั้นอำนาจอธิปไตยเป็นของปวงชนโดยผ่านรัฐสภา  โดยรัฐสภามีสมาชิกมาจากการเลือกตั้งทุกๆ 4 ปี ประกอบด้วยสมาชิกจำนวน 200 คน (199 คนมาจากการเลือกตั้งจาก 13 เขตเลือกตั้งแบบมีผู้แทนหลายคนตั้งแต่ 7–36 คน โดยใช้ระบบการลงคะแนนแบบสัดส่วนวิธีโดนต์ในการคำนวน และอีก 1 คนเป็นผู้แทนของหมู่เกาะโอลันด์
บทบาททางนิติบัญญัตินั้นสามารถเริ่มได้โดยรัฐบาลหรือสมาชิกรัฐสภาอย่างน้อยหนึ่งคน รัฐสภามีอำนาจในการผ่านร่างกฎหมาย ตัดสินการใช้งบประมาณของรัฐ รับรองสนธิสัญญาระหว่างประเทศ และกำกับดูแลการทำงานของรัฐบาล โดยสามารถบังคับให้รัฐบาลลาออกได้ รวมทั้งสามารถใช้อำนาจยับยั้งอำนาจของประธานาธิบดี และแก้ไขรัฐธรรมนูญได้ ในประเด็นการแก้ไขรัฐธรรมนูญนั้น ร่างแก้ไขจะต้องผ่านการรับรองของสภาในสองวาระโดยจะต้องมีการเลือกตั้งทั่วไปคั่นกลาง หรือสามารถผ่านการแก้ไขรัฐธรรมนูญได้แบบเร่งด่วนแต่จะต้องมีเสียงข้างมากพิเศษอย่างน้อย 167 เสียงจากทั้งหมด 200 เสียง
รัฐสภาฟินแลนด์นั้นนิยมการร่วมรัฐบาลโดยมีเสียงข้างมากจากการรวมตัวของหลายพรรคการเมือง โดยตั้งแต่การก่อตั้งรัฐสภาใน ค.ศ. 1905 มีเพียงครั้งเดียวที่พรรคการเมืองพรรคเดียวสามารถครองเสียงข้างมากในสภาได้ ได้แก่ พรรคสังคมประชาธิปไตยในการเลือกตั้ง ค.ศ. 1916 โดยปกติแล้วสองถึงสามพรรคมักจะร่วมมือกันในการจัดตั้งรัฐบาล ได้แก่ พรรคสังคมประชาธิปไตย พรรคฝ่ายกลาง และพรรครวมชาติ รัฐมนตรีนั้นไม่จำเป็นจะต้องเป็นสมาชิกรัฐสภาแต่ส่วนใหญ่มาจากสมาชิกรัฐสภา ที่ประชุมรัฐสภาตั้งอยู่ที่ที่ทำการรัฐสภา (ฟินแลนด์: Eduskuntatalo, สวีเดน: Riksdagshuset) ตั้งอยู่ที่กรุงเฮลซิงกิ
รัฐสภาหมู่เกาะโอลันด์

| รัฐสภาหมู่เกาะโอลันด์  Ålands lagting  (สวีเดน) Ahvenanmaan maakuntapäivät  (ฟินแลนด์) |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธานสภา: โรเจอร์ นอร์ดลุนด์, Åland Centre  ตั้งแต่ 6 พฤศจิกายน ค.ศ. 2019 
โครงสร้าง
สมาชิก: 30 ที่นั่ง

กลุ่มการเมือง: ฝ่ายรัฐบาล (19)   Centre (9)    Moderate Coalition (4)    Non-aligned Coalition (4)    Sustainable Initiative (2) ฝ่ายค้าน (11)   Liberals (6)    Social Democrats (3)    Future of Åland (1)    Ålandic Democracy (1) 
การเลือกตั้ง
ระบบการเลือกตั้ง: ระบบสัดส่วนโดยใช้การคำนวนวิธีโดนต์
การเลือกตั้งครั้งล่าสุด: 20 ตุลาคม ค.ศ. 2019
ที่ประชุม

ที่ทำการรัฐสภา  มารีเอฮัมน์
เว็บไซต์
www.lagtinget.ax
รัฐสภาหมู่เกาะโอลันด์ (สวีเดน: Ålands lagting; ฟินแลนด์: Ahvenanmaan maakuntapäivät) คือสภานิติบัญญัติระบบสภาเดี่ยวของหมู่เกาะโอลันด์ ซึ่งเป็นดินแดนปกครองตนเองและเขตปลอดทหารของฟินแลนด์ซึ่งใช้ภาษาสวีเดนเป็นหลัก รัฐสภาประกอบด้วยสมาชิกจำนวน 30 คน มีวาระคราวละ 4 ปี โดยมาจากการเลือกตั้งระบบสัดส่วนและใช้การจัดสรรที่นั่งโดยวิธีโดนต์
รัฐสภาสวีเดน

| รัฐสภาแห่งราชอาณาจักรสวีเดน  Sveriges riksdag  (สวีเดน) |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธานรัฐสภา: แอนเดรียส์ นอร์เลน, Moderate Party  ตั้งแต่ 24 กันยายน ค.ศ. 2018 
รองประธานคนที่ 1: เค็นเน็ธ จี. ฟอร์สลุนด์, Swedish Social Democratic Party  ตั้งแต่ 26 กันยายน ค.ศ. 2022 
รองประธานคนที่ 2: จูเลีย ครอนลิด, Sweden Democrats  ตั้งแต่ 26 กันยายน ค.ศ. 2018 
รองประธานคนที่ 3: เคอร์สติน ลันด์เกรน, Centre Party  ตั้งแต่ 24 กันยายน ค.ศ. 2022 
ประธานอาวุโส: โทมัส เอเนรอธ, Swedish Social Democratic Party  ตั้งแต่ 18 ตุลาคม ค.ศ. 2022 
โครงสร้าง
สมาชิก: 349 ที่นั่ง

กลุ่มการเมือง: ฝ่ายรัฐบาล (103)   Moderate Party (68)    Christian Democrats (19)    Liberals (16) ฝ่ายสนับสนุน (73)   Sweden Democrats (72)    อิสระ (1) 1 อดีตพรรค Sweden Democrats ฝ่ายค้าน (173)   Social Democrats (107)    Left Party (24)    Centre Party (24)    Green Party (18) 
การเลือกตั้ง
ระบบการเลือกตั้ง: แบบบัญชีรายชื่อโดยใช้การคำนวนแบบวิธีแซ็งต์-ลากูว์
การเลือกตั้งครั้งล่าสุด: 11 กันยายน ค.ศ. 2022
ที่ประชุม

ทำเนียบรัฐบาล   กรุงสตอกโฮล์ม
เว็บไซต์
www.riksdagen.se
รัฐสภาแห่งราชอาณาจักรสวีเดน หรือ ริกส์ดอก (ภาษาสวีเดน: [ˈrɪ̌ksdɑː(ɡ)] ( ฟังเสียง), แปลว่า "สภาแห่งราชอาณาจักร"; หรือ สวีเดน: riksdagen [ˈrɪ̌ksdan] ( ฟังเสียง) หรือ Sveriges riksdag [ˈsvæ̌rjɛs ˈrɪ̌ksdɑː(ɡ)] ( ฟังเสียง))  คือรัฐสภา (สภานิติบัญญัติ) แห่งราชอาณาจักรสวีเดน โดยเป็นระบบสภาเดี่ยวตั้งแต่ค.ศ. 1971 โดยประกอบด้วยสมาชิกจำนวน 349 คนโดยมาจากการเลือกตั้งระบบสัดส่วนแบบบัญชีรายชื่อ โดยนับตั้งแต่ ค.ศ. 1994 เป็นต้นมาผู้แทนมีวาระสี่ปี
บทบาทหน้าที่ตามรัฐธรรมนูญสวีเดนของรัฐสภานั้นกำกับไว้ในเรื่องของหน้าที่ของรัฐบาล (Regeringsformen) และวิธีการปฏิบัติงานภายในนั้นกำกับไว้ในกฎหมายรัฐสภา (Riksdagsordningen)
รัฐสภามีที่ทำการอยู่ที่ทำเนียบรัญบาล (สวีเดน: Riksdagshuset [ˈrɪ̂ksdɑː(ɡ)sˌhʉːsɛt] ( ฟังเสียง)) ในกรุงสตอกโฮล์ม โดยรัฐสภาริกซ์ดอกนั้นมีพื้นฐานมาจากสภาริกซ์ดอกในอดีตตั้งแต่ ค.ศ. 1435 และต่อมาใน ค.ศ. 1866 ภายหลังการปฏิรูปทางบทบาทของรัฐบาล ค.ศ. 1809 รัฐสภานั้นใช้ระบบสองสภา โดยมีสภาสูง (Första Kammaren) และสภาล่าง (Andra Kammaren)
การเลือกตั้งครั้งล่าสุดคือเมื่อวันที่ 9 กันยายน ค.ศ. 2018
การเลือกตั้งในฝรั่งเศสสมัยสาธารณรัฐที่ 5

การเลือกตั้งในประเทศฝรั่งเศส (ฝรั่งเศส: Élections en France) เป็นกระบวนการทางประชาธิปไตยในระบอบสาธารณรัฐของประเทศฝรั่งเศส ตัวแทนฝ่ายบริหารและนิติบัญญัติจะถูกเลือก (ทางตรงหรือทางอ้อม) โดยประชาชนฝรั่งเศสหรือถูกแต่งตั้งโดยตัวแทนที่ถูกเลือกมาแล้ว ประชาชนฝรั่งเศสยังมีโอกาสแสดงความคิดเห็นในการลงประชามติอีกด้วย
การเลือกตั้งในสมัยสาธารณรัฐฝรั่งเศสที่ 5 มี 2 ประเภท ได้แก่
ประมุขแห่งรัฐ (Chef d'État) หรือ ประธานาธิบดีแห่งสาธารณรัฐ (Président de la République) ได้รับเลือกตั้งโดยตรงแบบสากล มีวาระการดำรงตำแหน่ง 5 ปี (ดูเพิ่ม การเลือกตั้งประธานาธิบดีฝรั่งเศส)
รัฐสภา (Parlement ) ประกอบด้วย 2 สภา:
สภาผู้แทนราษฎร (Assemblée Nationale) มีสมาชิก 577 คน ได้รับเลือกตั้งโดยตรงแบบสากล มีวาระการดำรงตำแหน่ง 5 ปี (ดูเพิ่ม การเลือกตั้งสมาชิกสภาผู้แทนราษฎรฝรั่งเศส)
วุฒิสภา (Sénat) มีสมาชิก 331 คน ได้รับเลือกตั้งโดยอ้อม มีวาระการดำรงตำแหน่ง 6 ปี : 319 คน ได้รับเลือกผ่านคณะเลือกตั้งที่เป็นตัวแทนของแคว้น, จังหวัด, เทศบาลและอาณานิคมโพ้นทะเล ส่วนอีก 12 คนผ่านทางสมัชชาชาวฝรั่งเศสต่างประเทศ (Assemblée des Français de l'étranger) (ดูเพิ่ม การเลือกตั้งสมาชิกวุฒิสภาฝรั่งเศส)
กฎเกณฑ์ต่าง ๆ

ชาวฝรั่งเศสเองก็สามารถเลือกตั้งได้อีกหลายหลายแบบในส่วนการปกครองท้องถิ่น ทั้งยังมีการเลือกตั้งที่ไม่ได้เกี่ยวเนื่องกับพรรคการเมือง เช่น การจัดการบริหารกฎหมายแรงงาน (Tribunaux de prud'hommes) ซึ่งได้ให้ลูกจ้าง คนงาน หรือแม้กระทั่งเจ้าของกิจการเป็นคนเลือกตั้งโดยตรง
ประเทศฝรั่งเศสนั้นมิได้ดำรงอยู่ในระบบพรรคการเมืองสองพรรคแบบสมบูรณ์ ซึ่งเป็นระบบที่มีพรรคการเมืองหลายพรรค แต่มีเพียง 2 พรรคที่มีโอกาสในการเลือกตั้งและช่วงชิงอำนาจกัน แต่การเมืองประเทศฝรั่งเศสนั้น ถึงจะมีลักษณะโน้มเอียงไปทางระบบพรรคการเมืองสองพรรค แต่ก็มีลักษณะพิเศษคือ พรรคการเมืองต่าง ๆ ค่อนข้างมีอำนาจสลับกันและยังให้การร่วมมืออย่างมั่นคง ซึ่งนำโดยแกนนำจากพรรคการเมืองต่างขั้วกัน ฝ่ายซ้าย คือพรรคสังคมนิยมฝรั่งเศส ส่วนฝ่ายขวาคือ พรรคอูแอ็มเป (UMP) และพรรคก่อน ๆ
การเลือกตั้งในประเทศฝรั่งเศสนั้นจะจัดขึ้นเฉพาะในวันอาทิตย์เท่านั้น มีการหยุดการรณรงค์หาเสียงในคืนวันศุกร์ก่อนการเลือกตั้งที่จะถึง และด้วยกฎหมาย ผลการสำรวจต่าง ๆ ไม่สามารถตีพิมพ์ได้ ผู้สมัครไม่สามารถออกโทรทัศน์ ในวันเสาร์และวันอาทิตย์ (วันเลือกตั้ง) คูหาเลือกตั้งจะเปิดตั้งแต่ 08.00 น. และจะปิดในเวลา 18.00 น. (ในเมืองเล็ก ๆ) หรือ 20.00 น. (ในเมืองใหญ่ ๆ) แล้วแต่การตัดสินใจของเจ้าหน้าที่ชั้นผู้ใหญ่ ตามกฎหมาย มีการห้ามตีพิมพ์ผลการเลือกตั้งหรือการคาดคะเนผลการเลือกตั้ง แต่อย่างไรก็ตามผลการเลือกตั้งมักจะปรากฏจากสื่อมวลชนของประเทศเบลเยียมและสวิตเซอร์แลนด์ หรือจากเว็บไซต์ต่างประเทศทางอินเทอร์เน็ต การประเมินผลการเลือกตั้งอย่างเป็นทางการจะปรากฏเป็นครั้งแรกที่กรุงปารีส ในเวลา 20.00 น. (เวลาท้องถิ่นกรุงปารีส) แต่กระนั้นก็มีผลกระทบที่เกิดขึ้น เช่น ในเฟรนช์เกียนา มาร์ตีนิก และกัวเดอลุป สามารถทราบถึงการประเมินผลการเลือกตั้งทั้ง ๆ ที่ยังไม่ได้ปิดการเลือกตั้ง (เนื่องจากเวลาที่แตกต่างกัน) ซึ่งทำให้เป็นการตัดกำลังใจในการเลือกตั้ง และด้วยเหตุผลนี้ ตั้งแต่ปี พ.ศ. 2543 การเลือกตั้งของฝรั่งเศสในแถบอเมริกา รวมทั้งสถานทูตและสถานกงสุลจะจัดขึ้นในวันเสาร์เป็นการพิเศษ
ผู้มีสิทธิเลือกตั้ง

ผู้มีสิทธิเลือกตั้งจะเป็นชาวฝรั่งเศสที่มีอายุ 18 ปีบริบูรณ์ขึ้นไป และจะต้องอยู่รายชื่อผู้มีสิทธิเลือกตั้งอีกด้วย สำหรับการเลือกตั้งส่วนท้องถิ่นหรือการเลือกตั้งยุโรป พลเมืองที่มีอายุ 18 ปีหรือมากกว่าซึ่งมาจากประเทศในเครือสหภาพยุโรป สามารถเลือกได้ว่าจะลงคะแนนเสียงในประเทศฝรั่งเศสหรือไม่ การลงทะเบียนมีสิทธิในการเลือกตั้งนั้นไม่เป็นการบังคับ แต่การงดออกเสียงจะทำให้ความเป็นไปได้ของการออกคะแนนเสียงหมดลง ปัจจุบันประชาชนที่มีอายุ 18 ปีบริบูรณ์จะได้รับการลงทะเบียนอัตโนมัติ
พลเมืองสามารถลงทะเบียนเลือกตั้งตามทะเบียนบ้านของตนเองหรือสถานที่แห่งหนึ่งที่ตนเองได้ชำระภาษีท้องถิ่นในบริเวณนั้น ๆ เป็นเวลาอย่างน้อย 5 ปี พลเมืองเองไม่สามารถลงทะเบียนเลือกตั้งมากกว่าหนึ่งที่ ส่วนพลเมืองที่อาศัยอยู่ในต่างประเทศสามารถลงทะเบียน ณ สถานกงสุลตามเขตการปกครองที่ตนเองอาศัยอยู่
พลเมืองที่ลงทะเบียนเลือกตั้งอย่างถูกกฎหมายเท่านั้นที่สามารถทำงานในสำนักงานทั่ว ๆ ไปได้
ถึงกระนั้นก็มีข้อยกเว้นในกฎเกณฑ์ต่าง ๆ ข้างต้น นักโทษที่มีความผิดอาจจะถูกตัดสิทธิที่พึงจะมีบางประการ ซึ่งรวมสิทธิในการลงคะแนนเสียง ขึ้นอยู่กับคดีของแต่ละคน โดยเฉพาะข้าราชการที่ได้รับการเลือกตั้งที่ได้ใช้เงินในทางที่ผิด อาจะถูกตัดสิทธิในการทำงานในสำนักงานทั่ว ๆ ไปเป็นระยะเวลากว่า 10 ปี กฎเกณฑ์ต่าง ๆ ที่ระบุไว้สำหรับควบคุมความประพฤติของนักการเมืองยังเป็นที่ขัดแย้งกันอยู่ ซึ่งเห็นได้จากคดีความของอาแล็ง ฌูว์เป
การใช้ตัวแทนลงคะแนนเสียงแทนเจ้าตัวนั้นก็สามารถเป็นไปได้ถ้าพลเมืองคนนั้น ๆ ไม่สามารถลงคะแนนเสียงด้วยเหตุผลบางประการเช่น ปัญหาด้านสุขภาพ ผู้มีสิทธิไม่ได้อาศัยอยู่ในเขตการเลือกตั้งของตนเอง ผู้มีสิทธิไปทำงานหรือท่องเที่ยวในต่างประเทศหรืออยู่ในระหว่างการจองจำ (ยังไม่ได้ตัดสินคดีความแต่ถูกตัดสิทธิในการเลือกตั้ง) ฯลฯ การแต่งตั้งหรือเลือกตัวแทนนั้น ตัวแทนจะต้องมาจากเทศบาลเดียวกัน การแต่งตั้งหรือเลือกตัวแทนนั้น จะต้องกระทำต่อหน้าพยานซึ่งถูกต้องตามกฎหมาย เช่น ผู้พิพากษา ตุลาคม เสมียนผู้พิพากษาหรือเจ้าหน้าที่จากศาลยุติธรรม หรือในกรณีนอกประเทศฝรั่งเศสจะต้องกระทำต่อหน้าเอกอัครราชทูตหรือกงสุล ส่วนกรณีผู้พิการหรือบาดเจ็บสาหัส เจ้าหน้าที่ศาลยุติธรรมหรือผู้แทนจะถูกส่งไปยังบ้านของพลเมืองนั้น ๆ และเป็นพยานในการแต่งตั้งผู้แทนการเลือกตั้ง ระเบียบการดังกล่าวมีจุดมุ่งหมายที่จะหลีกเลี่ยงความกดดันของผู้ออกเสียง
ขั้นตอนการลงคะแนนเสียง

โดยทั่วไปการลงคะแนนเลือกตั้งจะกระทำโดยใช้กระดาษและนับผลการเลือกตั้งด้วยมือ ผู้มีสิทธิเลือกตั้งจะได้รับบัตรลงคะแนนเสียงที่ถูกพิมพ์มาล่วงหน้าแล้ว จากโต๊ะบริเวณทางเข้าสำนักงานเลือกตั้ง (ซึ่งอาจจะได้รับผ่านทางเมล) รวมทั้งทางจดหมาย ผู้มีสิทธิเลือกตั้งจะเข้าไปในคูหาหรือหน่วยลงบัตรเลือกตั้ง ซึ่งจะถูกปิดบังจากการมองเห็น และสอดบัตรที่จัดไว้เฉพาะไว้ในซองจดหมาย แล้วเขาผู้นั้นจะเดินไปยังหีบบัตรเลือกตั้งและแสดงบัตรลงทะเบียนของผู้มีสิทธิเลือกตั้ง (ไม่เป็นการบังคับ) และต้องแสดงเอกสารระบุเอกลักษณ์ตนเอง (ในเมืองที่มีผู้อยู่อาศัยมากกว่า 5000 คน จะต้องนำเอกสารระบุเอกลักษณ์ตนเองมาแสดง) หลังจากนั้น เจ้าพนักงานจะรับรองสิทธิในการลงคะแนนเสียง และหย่อนซองจดหมายลงไปในหีบบัตรเลือกตั้ง จากนั้นจะต้องเซ็นลงในรายชื่อผู้มีสิทธิออกเสียงและบัตรลงทะเบียนจะถูกประทับตรา
มีวิธีการลงคะแนนเสียงที่แตกต่างไปจากนั้น แต่ไม่เป็นที่กว้างขวางในประเทศฝรั่งเศสมากนัก คือการลงคะแนนเสียงโดยใช้เครื่องลงคะแนนเสียง
การเลือกตั้งครั้งล่าสุด > การเลือกตั้งประธานาธิบดี

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| อันดับที่ | ผู้สมัครเลือกตั้ง | พรรค | รอบแรก | รอบแรก | รอบสอง | รอบสอง |
| อันดับที่ | ผู้สมัครเลือกตั้ง | พรรค | คะแนนเสียง | เปอร์เซ็นต์ | คะแนนเสียง | เปอร์เซ็นต์ |
| 1 | นีกอลา ซาร์กอซี | อูว์นียงปูร์เอิงมูฟว์ม็องปอปูแลร์ (UMP) | 11,448,663 | 31.18% | 18,983,138 | 53.06% |
| 2 | เซกอแลน รัวยาล | พรรคสังคมนิยม (PS) | 9,500,112 | 25.87% | 16,790,440 | 46.94% |
| 3 | ฟร็องซัว บายรู | อูว์นียงปูร์ลาเดมอคราซีฟร็องแซซ (UDF) | 6,820,119 | 18.57% |  |  |
| 4 | ฌอง-มารี เลอ เป็ง | ฟรงนาซียอนาล (FN) | 3,834,530 | 10.44% |  |  |
| 5 | โอลีวีเย เบอซ็องเซอโน | ลีกกอมูว์นิสต์เรวอลูว์ซียอแนร์ (LCR) | 1,498,581 | 4.08% |  |  |
| 6 | ฟีลิป เดอ วีลีเย | มูฟว์ม็องปูร์ลาฟร็องส์ (MPF) | 818,407 | 2.23% |  |  |
| 7 | มารี-ฌอร์ฌ บูว์แฟ | ปาร์ตีกอมูว์นิสต์ฟร็องแซ (PCF) | 707,268 | 1.93% |  |  |
| 8 | ดอมีนิก วัวแน | เลแวร์ (Les Verts) | 576,666 | 1.57% |  |  |
| 9 | อาร์แล็ต ลากีเย | ลุตอูวรีแยร์ (LO) | 487,857 | 1.33% |  |  |
| 10 | โฌเซ บอเว | ผู้สมัครอิสระ | 483,008 | 1.32% |  |  |
| 11 | เฟรเดริก นีอู | ชัส แป็ช นาตูร์ ทราดีซียง (CPNT) | 420,645 | 1.15% |  |  |
| 12 | เฌราร์ ชีวาร์ดี | ปาร์ตีเดทราวาเยอร์ (PT) | 123,540 | 0.34% |  |  |
| ผลรวม | ผลรวม | ผลรวม | 36,719,396 |  | 35,773,578 |  |
เสียงข้างมากเด็ดขาด (18,359,698)  
| บัตรดี | บัตรดี | บัตรดี | 36,719,396 | 98.56% | 35,773,578 | 95.80% |
| บัตรเสีย | บัตรเสีย | บัตรเสีย | 534,846 | 1.44% | 1,568,426 | 4.20% |
| จำนวนผู้ออกเสียงเลือกตั้ง | จำนวนผู้ออกเสียงเลือกตั้ง | จำนวนผู้ออกเสียงเลือกตั้ง | 37,254,242 | 83.77% | 37,342,004 | 83.97% |
| จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | 7,218,592 | 16.23% | 7,130,729 | 16.03% |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | 44,472,834 | 100% | 44,472,733 | 100% |
ดูเพิ่ม: การเลือกตั้งประธานาธิบดีฝรั่งเศส ค.ศ. 2007
การเลือกตั้งครั้งล่าสุด > การเลือกตั้งสมาชิกสภาผู้แทนราษฎร

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | พรรคการเมือง | รอบแรก | รอบแรก | รอบแรก | รอบสอง | รอบสอง | รวมที่นั่ง ในรัฐสภา |
|  | พรรคการเมือง | คะแนนเสียง | เปอร์เซนต์ | ที่นั่ง | คะแนนเสียง | เปอร์เซนต์ | รวมที่นั่ง ในรัฐสภา |
|  | พรรคสหภาพเพื่อการเคลื่อนไหวของปวงชน (UMP) | 10,289,028 | 39.54% | 98 | 9,463,408 | 46.37% | 313 |
|  | พรรคกลางใหม่ (NC) | 616,443 | 2.37% | 7 | 432,921 | 2.12% | 22 |
|  | พรรคการเมืองปีกขวาอื่นๆ | 641,600 | 2.47% | 2 | 238,585 | 1.17% | 9 |
|  | พรรคขบวนการเพื่อฝรั่งเศส (MPF) | 312,587 | 1.20% | 1 | - | - | 1 |
|  | รวมเสียงข้างมากประธานาธิบดี (ขวา) | 11,859,658 | 45.58% |  |  |  | 345 |
|  | พรรคสังคมนิยมฝรั่งเศส (PS) | 6,436,136 | 24.73% | 1 | 8,622,529 | 42.25% | 186 |
|  | พรรคคอมมิวนิสต์ฝรั่งเศส (PCF) | 1,115,719 | 4.29% | - | 464,739 | 2.28% | 15 |
|  | พรรคการเมืองปีกซ้ายอื่นๆ | 513,457 | 1.97% | - | 503,674 | 2.47% | 15 |
|  | พรรคหัวรุนแรงซ้าย (PRG) | 343,580 | 1.31% | - | 333,189 | 1.63% | 7 |
|  | พรรคเขียว (Les Verts) | 845,884 | 3.25% | - | 90,975 | 0.45% | 4 |
|  | รวมเสียงฝ่ายซ้าย | 9,254,776 | 35.55% |  |  |  | 227 |
|  | พรรคขบวนการประชาธิปไตย (MoDem) | 1,981,121 | 7.61% | - | 100,106 | 0.49% | 3 |
|  | ลัทธิแบ่งแยกการปกครอง | 131,585 | 0.51% | - | 106,459 | 0.52% | 1 |
|  | อื่นๆ | 267,987 | 1.03% | - | 33,068 | 0.16% | 1 |
|  | พรรคแนวหน้าแห่งชาติ (FN) | 1,116,005 | 4.29% | - | 17,107 | 0.08% | - |
|  | พรรคซ้ายจัดอื่นๆ (รวมทั้ง พรรคสันนิบาตคอมมิวนิสต์ปฏิวัติ (LCR) และ พรรคพลังแรงงาน (LO)) | 887,887 | 3.41% | - | - | - | - |
|  | พรรคล่าสัตว์ ตกปลา ธรรมชาติและประเพณี (CPNT) | 213,448 | 0.82% | - | - | - | - |
|  | นักนิเวศวิทยาอื่นๆ | 208,465 | 0.80% | - | - | - | - |
|  | พรรคขวาจัดอื่นๆ (รวมทั้ง พรรคขบวนการสาธารณรัฐแห่งชาติ (MNR)) | 102,100 | 0.39% | - | - | - | - |
|  | ผลรวม | 26,023,052 | 100% | 110 | 21,130,346 | 100% | 577 |
ดูเพิ่ม: การเลือกตั้งสมาชิกสภาผู้แทนราษฎรฝรั่งเศส พ.ศ. 2550
รอล์ฟ ซีเวิร์ต

| รอล์ฟ ซีเวิร์ต |
| --- | --- |

เกิด: 6 พฤษภาคม ค.ศ. 1896(1896-05-06) สต็อกโฮล์ม, สวีเดน
เสียชีวิต: 3 ตุลาคม ค.ศ. 1966(1966-10-03) (70 ปี) สต็อกโฮล์ม, สวีเดน
สัญชาติ: สวีเดน
อาชีพ: นักฟิสิกส์การแพทย์
รอล์ฟ แมกซิมิเลียน ซีเวิร์ต (สวีเดน: Rolf Maximilian Sievert; 6 พฤษภาคม ค.ศ. 1896 – 3 ตุลาคม ค.ศ. 1966) เป็นนักฟิสิกส์การแพทย์ชาวสวีเดน เกิดที่กรุงสต็อกโฮล์ม ประเทศสวีเดน ปี ค.ศ. 1932 เขาเป็นรองศาสตราจารย์ที่มหาวิทยาลัยสต็อกโฮล์ม ห้าปีต่อมา ซีเวิร์ตได้รับตำแหน่งหัวหน้าฝ่ายรังสีวิทยาของสถาบันแคโรลินสกา และเป็นหนึ่งในคณะกรรมการวิทยาศาสตร์เพื่อศึกษาผลกระทบของรังสีปรมาณูขององค์การสหประชาชาติ (UNSCEAR) ซีเวิร์ตมีผลงานด้านรังสีวิทยามากมาย และเป็นผู้คิดค้นห้องซีเวิร์ต เพื่อใช้ในวัดปริมาณรังสี
ในปี ค.ศ. 1979 ที่ประชุมใหญ่ว่าด้วยการชั่งตวงวัดได้ประกาศให้ชื่อของซีเวิร์ต (ตัวย่อ Sv) เป็นหน่วยอนุพันธ์เอสไอของปริมาณรังสีสมมูล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รอล์ฟ ซีเวิร์ต
Rolf Maximilian Sievert (1896–1966) - Springer[ลิงก์เสีย]
มิลเลิสกัวเดิน

| --- | --- |
Millesgården

อาคารหลักของมิลเลิสกัวเดิน
th
ก่อตั้ง: ค.ศ. 1936
ที่ตั้ง: ลีดิงเงอ สต็อกโฮล์ม ประเทศสวีเดน
พิกัดภูมิศาสตร์: 59°21′32″N 18°07′17″E﻿ / ﻿59.358889°N 18.121389°E﻿ / 59.358889; 18.121389
ประเภท: พิพิธภัณฑ์ศิลปะ, สวนประติมากรรม
ผู้อำนวยการ: Onita Wass
ภัณฑารักษ์: Tomas Järliden
เว็บไซต์: www.millesgarden.se
มิลเลิสกัวเดิน (สวีเดน: Millesgården) เป็นพิพิธภัณฑ์ศิลปะและสวนประติมากรรม ตั้งอยู่บนเกาะลีดิงเงอ สต็อกโฮล์ม ประเทศสวีเดน ตั้งอยู่บนพื้นที่ของอดีตบ้านพักของสถาปนิกคอล มิลเลิส (ค.ศ. 1875–1955) และศิลปินผู้เป็นภรรยา อ็อลกา มิลเลิส (ค.ศ. 1874–1967) มิลเลิสกัวเดินประกอบด้วยสามส่วนหลัก คือ บ้านหลังเดิมของศิลปิน, หอศิลป์ และอุทยานประติมากรรม
ประวัติศาสตร์

ใน ค.ศ. 1906 คอลและอ็อลกา มิลเลิส คู่สามีภรรยา ได้ซื้อที่ดินแปลงหนึ่งบนเกาะลีดิงเงอ ตัวบ้านสร้างขึ้นใน ค.ศ. 1908 เป็นผลงานออกแบบโดยสถาปนิกคอล เอ็ม. เบ็งต์ซ็อน (Karl M. Bengtson; ค.ศ. 1878–1935) ต่อมามีการปรับสภาพและต่อเติมตามมาผ่านความร่วมมือกับเอียเว็ต มิลเลิส (Evert Milles; ค.ศ. 1885–1960) สถาปนิกผู้เป็นน้องชายของมิลเลิส ผลงานส่วนใหญ่ในมิลเลิสกัวเดินเป็นผลงานของคอล นอกจากนี้ภายในยังมีโรงช่างประติมากรรมลิลลา อาเตอลีเยน (Lilla Ateljén) คอลและอ็อลกาอาศัยอยู่ที่นี่เป็นหลักจนกระทั่ง ค.ศ. 1931 ใน ค.ศ. 1936 มิลเลิสกอร์เดนได้แปรสภาพเป็นมูลนิธิและมอบเป็นของขวัญแก่สาธารณะ
ในปลายคริสต์ทศวรรษ 1940 ได้มีการตั้งโบสถ์น้อยสร้างจากไม้หลักหนึ่งขึ้นตรงจุดที่เป็นที่ฝังร่างของคอลและอ็อลกา ตามด้วยในคริสต์ทศวรรษ 1950 มีการสร้างบ้านของอันเนอ (Annes hus) ซึ่งสร้างขึ้นตามภาพเขียนของเอียเว็ต มิลเลิส ซึ่งออกแบบมาให้แก่อันเนอ เฮียดมาร์ก (Anne Hedmark; ค.ศ. 1899–1993) ผู้ที่ต่อมาเป็นเลขานุการและภัณฑารักษ์ของบ้านใน ค.ศ. 1950 เธออาศัยอยู่ที่นี่จนถึง ค.ศ. 1986
อาคารหลังใหม่สุดในพื้นที่คือหอศิลป์ซึ่งออกแบบโดยสถาปนิกยูฮัน เซ็ลซิง (Johan Celsing) เปิดใช้งานใน ค.ศ. 1999
แหล่งข้อมูลอื่น

Anders Bergström (2004) Millesgården - Arkitektur och trädgård (Stockholm: Atlantis) ISBN 91-7486-799-7
Millesgården website (in English and Swedish)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  ฝรั่งเศส  BnF data  เยอรมนี  ฟินแลนด์  สวีเดน  โครเอเชีย 
ศิลปิน:  KulturNav  ULAN 
อื่น ๆ:  IdRef
พิพิธภัณฑ์วัฒนธรรมโลก

| --- | --- |
Världskulturmuseet


th
ก่อตั้ง: ค.ศ. 2004 (2004)
ที่ตั้ง: เซอดราวาเก็น กอเทนเบิร์ก ประเทศสวีเดน
พิกัดภูมิศาสตร์: 57°41′41″N 11°59′21″E﻿ / ﻿57.69472°N 11.98917°E﻿ / 57.69472; 11.98917
ประเภท: พิพิธภัณฑ์วิทยาศาสตร์
จำนวนผู้เยี่ยมชม: 189,668 (2017)
ผู้อำนวยการ: แอน ฟูลิน
สถาปนิก: เซซีล บรีซัก, เอดการ์ กอนซาเลซ
เว็บไซต์: www.varldskulturmuseet.se
พิพิธภัณฑ์วัฒนธรรมโลก (สวีเดน: Världskulturmuseet; อังกฤษ: Museum of World Culture) เปิดให้สาธารณชนได้เข้าชม ณ เมืองกอเทนเบิร์ก ประเทศสวีเดน ใน พ.ศ. 2547 เป็นส่วนหนึ่งของหน่วยงานรัฐในชื่อ พิพิธภัณฑ์วัฒนธรรมโลกแห่งชาติสวีเดน ซึ่งประกอบไปด้วยพิพิธภัณฑ์ 4 แห่งภายใต้หน่วยงานดังกล่าว ได้แก่ พิพิธภัณฑ์วัฒนธรรมโลก พิพิธภัณฑ์ชาติพันธุ์วรรณนา พิพิธภัณฑ์โบราณวัตถุเอเชียตะวันออก และพิพิธภัณฑ์เมดิเตอร์เรเนียน
นิทรรศการและสิ่งของสะสมต่าง ๆ ในพิพิธภัณฑ์แห่งนี้ได้รับการสานต่อจากพิพิธภัณฑ์ชาติพันธุ์วรรณนาแห่งเมืองกอเทนเบิร์กซึ่งปิดตัวไปใน พ.ศ. 2543 จุดประสงค์คือการถ่ายทอดเรื่องราวของวัฒนธรรมต่าง ๆ จากแต่ละมุมโลกผ่านมุมมองจากศาสตร์และวิทยาการหลากหลายสาขา อาคารพิพิธภัณฑ์ตั้งอยู่ใกล้กับศูนย์การเรียนรู้วิทยาศาสตร์ยูนิเวิร์สซัมและสวนสนุกลิสแบร์ และตั้งอยู่ใกล้กับถนนคูสแวเก็น พิพิธภัณฑ์แห่งนี้ถ่ายทอดแนวคิดเกี่ยวกับพิพิธภัณฑ์โลกผ่านความคิดสร้างสรรค์ แฝงไปด้วยพลวัต ผ่านการเล่าเรื่องแบบทั้งปลายเปิดและเปิดกว้าง ในขณะเดียวกัน หลากหลายวัฒนธรรมขับเคลื่อนซึ่งกันและกันและยังมีความคล้ายคลึงกัน วัฒนธรรมโลกไม่เพียงแต่สื่อสาร แลกเปลี่ยน และพึ่งพาซึ่งกันและกัน แต่ยังมีลักษณะจำเพาะ เป็นรูปธรรม และมีความโดดเด่นเฉพาะตัวในแต่ละวัฒนธรรม
นิทรรศการถาวรในพิพิธภัณฑ์นำเสนอประวัติศาสตร์ผ่านมุมมองโลกและสนับสนุนให้เยาวชนตั้งคำถามว่ามนุษย์จะอยู่ร่วมกันได้อย่างไรบนโลกใบนี้ โครงการและกิจกรรมต่าง ๆ สะท้อนประเด็นร่วมสมัยที่กำลังเกิดขึ้นในปัจจุบันและยังมีพื้นที่สำหรับงานฝีมือ การประชุมเชิงปฏิบัติการ การเต้น ดนตรี และเทศกาลต่าง ๆ
พิพิธภัณฑ์วัฒนธรรมโลกแห่งชาติ สวีเดน ได้รับการขนานนามว่าเป็นพิพิธภัณฑ์แห่งปี พ.ศ.  2552 ในฐานะพิพิธภัณฑ์ที่ลงทุนกับเยาวชนและจัดกิจกรรมที่ก่อให้เกิดการพูดคุยเกี่ยวกับประเด็นในสังคมอย่างต่อเนื่อง
สถาปัตยกรรม

อาคารปูนเรือนกระจกแห่งนี้ตั้งอยู่บนเนินที่ขึ้นไปสู่สวนสนุกลิสแบร์ อาคารมีลักษณะสวยงาม กะทัดรัด ตามแบบสถาปัตยกรรมสมัยใหม่ ด้วยความสูงถึง 4 ชั้นจึงทำให้ผู้มาเยี่ยมชมมองเห็นภูเขาและป่าไม้ได้จากในตัวอาคาร อาคารนิทรรศการซึ่งหันหน้าออกไปทางถนนเซอดราเป็นส่วนที่ถูกเปิดให้เยี่ยมชมเฉพาะกลุ่ม ชั้นบนของอาคารลอยตัวอยู่สูงกว่าทางเท้าอยู่ 5 เมตร หน้าต่างขนาดใหญ่ที่ทอดตัวยาวลงมาขนาบอาคารทำให้ผู้ที่เดินผ่านมองเข้ามาเห็นห้องนิทรรศการที่ใหญ่ที่สุดของพิพิธภัณฑ์
สถาปนิกผู้ออกแบบพิพิธภัณฑ์แห่งนี้ได้รับการคัดเลิกผ่านการแข่งขันนานาชาติ สถาปนิกดังกล่าวคือเซซีล บรีซัก และเอดการ์ กอนซาเลซ คู่รักชาวฝรั่งเศสและคิวบาแห่งบริษัทสถาปัตยกรรมบรีซักกอนซาเลซ
ในเดือนธันวาคม พ.ศ. 2563 กลุ่มต่อต้านสถาปัตยกรรมสมัยใหม่ได้ลงคะแนนให้อาคารดังกล่าวเป็นอาคารที่น่าเกลียดอันดับ 12 ในเมืองกอเทนเบิร์ก ประเทศสวีเดน
ภาพขั้นบันไดบริเวณโถงใหญ่ (ภาพถ่าย: เอแลน บีแน)
ภาพด้านในพิพิธภัณฑ์วัฒนธรรมโลก
ภาพอาคารพิพิธภัณฑ์ถ่ายจากถนนเซอดราวาเก็น
ประเด็นถกเถียง

ในเดือนกุมภาพันธ์ พ.ศ. 2548 พิพิธภัณฑ์แห่งนี้ได้นำภาพวาด ฉากรัก (แซนดามูร์) โดยลูซลา ดาราบรี ออกจากนิทรรศการ ภาพวาดนี้เป็นส่วนหนึ่งของนิทรรศการชั่วคราวซึ่งเกี่ยวกับเอชไอวีและเอดส์ โดยแสดงภาพชายและหญิงขณะกำลังมีเพศสัมพันธ์กัน ศิลปินและภัณฑารักษ์ได้รับคำขู่เอาชีวิตจากกลุ่มมุสลิมที่ไม่พอใจเกี่ยวกับประโยคตรงหัวมุมของภาพวาดที่ถูกหยิบยกมาจากคัมภีร์กุรอาน ข้อความขู่เข็ญข้อความหนึ่งบอกให้ศิลปิน "เรียนรู้จากเนเธอร์แลนด์" ซึ่งอ้างอิงถึงกรณีฆาตกรรมของฟัน โคค และการข่มขู่ฮีร์ซี อาลี
แหล่งข้อมูลอื่น

เว็บไซต์หลักของพิพิธภัณฑ์วัฒนธรรมโลก (ภาษาอังกฤษ)
เว็บไซต์หลักของหน่วยงานพิพิธภัณฑ์วัฒนธรรมโลกแห่งชาติสวีเดน (ภาษาอังกฤษ)
ฐานข้อมูลดิจิทัลคาร์ล็อตตา (ภาษาอังกฤษและสวีเดน)